Sven-Bertil Taube

Sven-Bertil Gunnar Evert Taube (født 24. november 1934 i Stockholm, død 11. november 2022 i London, Storbritannia) var en svensk sanger og skuespiller.
Han var sønn av billedhuggeren Astri Taube og trubaduren Evert Taube. 


== Liv og virke ==


=== Bakgrunn, skolering ===
Sven-Bertil Taube tilhørte en gren av den baltertyske adelige Taube-familien, som ble anerkjent i Sverige på midten av 1600-tallet. I en alder av 14 år, begynte han å spille gitar. På reiser gjennom Europa utviklet han en interesse for folklore og folkemusikk. Han deltok på konserter i Sveriges Radio mens han studerte på Beskowska skolan i Stockholm. Etter disse studiene fortsatte Taube sin skolegang på Cherry Lawn School i Darien i Connecticut I USA, hvor han tok eksamen i 1954. I USA spilte han forøvrig inn sin første LP-plate Swedish Folk Songs & Ballads 1954. I 1956 reiste Taube til Madrid for gitarstudier.
Han studerte teaterfag ved Witzanskys teaterskole i Stockholm i 1958 og ble opptatt på Dramatens elevskola i 1959.


=== Karriere ===
På Dramaten medvirket han i stykker som blant annet Hamlet, Romeo og Julie og Klatremus og de andre dyrene i Hakkebakkeskogen.
Ved siden av skuespilleryrket slo Taube også gjennom som visesanger. Han tolket med hell poeter som blant annet Carl Michael Bellman, Nils Ferlin, Leo Ferré, Lars Forssell, Ulf Peder Olrog, Mikis Theodorakis og ikke minst faren Evert Taube. På slutten av 1960-tallet begynte Sven-Bertil Taube å opptre sammen med faren på hans konserter på Gröna Lund. Etter Everts død videreførte Sven-Bertil tradisjonen med årlige sommerkonserter på Gröna Lund. 
Sven-Bertil Taube filmdebuterte allerede i 1949 i Evert Taube-filmen Sjösalavår, hvor han spilte seg selv. Etter dette medvirket han i en rekke film- og TV-produksjoner. 
Han hadde også roller på britiske teaterscener, blant annet som prins Albert i musikalen I and Albert (1972), Versjinin i Tre søstre på Royal Exchange i Manchester (1984) og enmannsforestillingen Doktor Glas som ble spilt både i England, Danmark og Sverige. Han var også med i en episode av den britiske TV-serien Herskap og tjenere (Upstairs Downstairs).


=== Familie ===
Sven-Bertil Taube var fra 1958 til 1962 gift med skuespilleren Inger Åhman; sammen fikk de sønnen Jesper Taube i 1960. I 1965 fikk han en datter med journalisten Gunilla Thorgren. I 1975 giftet han seg med skuespilleren og regissøren Ann Zacharias, men de ble skilt samme år. Sammen fikk de datteren Sascha Zacharias i 1979. Fra 1985 til sin død var han gift med danseren Mikaela Rydén (født i 1959). De fikk en sønn i 1994.


== Utmerkelser ==
1970: Grammis for albumet Evert Taube i kategorien "Årets produktion av visa eller folkmusik I" (sammen med Ulf Björlin)
1975: Evert Taube-stipendiet
1994: Guldbaggen for beste mannlige hovedrolle (i filmen Händerna)
1995: Nils Ferlin-Sällskapets trubadurpris
2002: Cornelis Vreeswijk-stipendiet
2002: Litteris et Artibus-medaljen
2006: Olle Adolphsons Minnespris
2008: Lisebergsapplåden
2009: Thore Ehrling-stipendiet
2011: Guldbaggen for beste mannlige hovedrolle (i filmen En enkel till Antibes)
2014: Hedersgrammis «for sitt livslange arbeide med musikk»
2015: Hedersgrammis for albumet Hommage i kategorien «Årets folkmusik/visa»
2015: Medaljen för tonkonstens främjande
2015: Kungliga priset
2021: Andliga människor i vår nutids pris


== Diskografi ==

1954: Swedish Folk Songs & Ballads 10" LP
1956: Sjunger visor av Carl Michael Bellman och Birger Sjöberg EP
1958: Visor oss emellan (med Olle Adolphson) EP
1958: Pajas för en dag EP
1959: Carl Michael Bellman: Fredmans sånger och epistlar
1960: Sven-Bertil Taube sjunger Evert Taube
1961: Nils Ferlin (album av Sven-Bertil Taube)
1962: Skillingtryck och andra fina visor från flera sekler
1963: Carl Michael Bellman volym 2
1964: Tiggarens opera
1964: Erik Axel Karlfeldt
1965: Pastime with Good Company (med Dorothy Dorow)
1967: Carl Jonas Love Almquis
1967: Sjunger 22 barnvisor/3 sagor
1968: Peter och vargen/Orkesterguide för ungdom
1968: Visor (En utøket utgave av Swedish Folk Songs & Ballads)
1970: Evert Taube
1972: 12 visor av Evert Taube
1973: Ulf Peder Olrog
1974: Sjunger Mikis Theodorakis
1975: Caballero! Visor och ballader av Evert Taube
1976: Sings Mikis Theodorakis (samme sanger som "Sjunger Mikis Theodorakis", men på engelsk)
1977: A Swedish Musical Odyssey
1978: Borta bra men hemma bäst. Visor och ballader av Evert Taube
1979: Närmare dig
1980: Många hundra gröna mil – på Berns Salonger (live)
1981: Sjunger Leo Ferré
1981: I and Albert. A new musical
1983: Inbjudan till... Ord och toner av Evert Taube
1985: Årstider
1990: Tango
1993 ¡Inspiración Argentina!
1993: Sven-Bertil Gunnar Evert Taube sjunger Evert Taube 1950-93 (5-CD samling)
2007: Alderville Road
2013: Taube tolkar Taube
2014: Hommage
2015: Hommage Vol. 2
2017: Så länge skutan kan gå


== Filmografi (utvalg) ==
1965 För vänskaps skull
1966 ÖnÖn
1968 Het snö
1968 LejonsommarLejonsommar
1970 Marionett i kedjor (Puppet on a Chain)
1970 The Buttercup Chain
1976 Örnen har landat (The Eagle Has Landed)
1979 Krigets Vargar (Game for Vultures)
1985 August Strindberg: ett liv
1994 HändernaHänderna
1996 Jerusalem
1998 ToffelhjältarToffelhjältar
2005 Störst av allt
2007 Arn - Tempelriddaren
2007 ÅkallaÅkalla
2009 Menn som hater kvinner
2010 Sånt är livet
2011 En enkel til Antibes
2013 Jag etter vind


== Referanser ==


== Litteratur ==
Selvbiografi Ord och många visor, skrevet sammen med Petter Karlsson, 2007


== Eksterne lenker ==
(en) Sven-Bertil Taube – kategori av bilder, video eller lyd på Commons 
(en) Sven-Bertil Taube på Internet Movie Database 
(sv) Sven-Bertil Taube i Svensk Filmdatabas 
(da) Sven-Bertil Taube på Filmdatabasen 
(da) Sven-Bertil Taube på danskefilm.dk 
(da) Sven-Bertil Taube på danskfilmogtv.dk 
(da) Sven-Bertil Taube på Scope 
(fr) Sven-Bertil Taube på Allociné 
(en) Sven-Bertil Taube på AllMovie 
(en) Sven-Bertil Taube hos Rotten Tomatoes 
(en) Sven-Bertil Taube hos The Movie Database 
(en) Sven-Bertil Taube på Apple Music 
(en) Sven-Bertil Taube på Discogs 
(en) Sven-Bertil Taube på MusicBrainz 
(en) Sven-Bertil Taube på SoundCloud 
(en) Sven-Bertil Taube på Spotify 
(en) Sven-Bertil Taube på Songkick 
(en) Sven-Bertil Taube på Last.fm 
(en) Sven-Bertil Taube på Genius — sangtekster 
(en) Sven-Bertil Taube på AllMusic 
Swedish Folk Songs and Ballads på Smithsonian Folkways. QUICK SEARCH = Sven-Bertil Taube.